Diari Oficial de la Generalitat Valenciana


Sumari del DOGV 9046, del 23-03-2021 (2021/2924)

Extracte de les bases de la convocatòria de 16 de març de 2021, de la Universitat d'Alacant, d'ajudes Banco de Santander-Universitat d'Alacant, per a estades d'investigació a l'estranger destinades a l'obtenció de la menció internacional en el títol de doctora o doctor per la Universitat d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2924


Data del document
:   16-03-2021

Organisme emissor
:   Universitat d'Alacant

Tipus de document
:   Extracte

Correcció d'errades

 Descriptors 

:   * ajuda pública

Extracte de les bases de la convocatòria de 16 de març de 2021, de la Universitat d'Alacant, d'ajudes Banco de Santander-Universitat d'Alacant, per a estades d'investigació a l'estranger destinades a l'obtenció de la menció internacional en el títol de doctora o doctor per la Universitat d'Alacant. [2021/2924]  
BDNS (identif.): 553753.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/553753  
  
Primer. Beneficiaris  
Estudiants matriculats en segon curs o posterior d'un programa de doctorat de la Universitat d'Alacant, que compleixin els requisits que s'exposen en el punt sisé d'aquest extracte.  
  
Segon. Objecte  
Sufragar despeses d'estada i desplaçament a centres d'investigació situats fora d'Espanya, a estudiants, facilitant i promovent la presentació de tesis doctorals que opten a la menció internacional en el títol de doctora o doctor per la Universitat d'Alacant.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 16 de març de 2021 (https://www.boua.ua.es/pdf.asp'pdf=6281.pdf).  
  
Quart. Quantia  
La dotació econòmica màxima de la convocatòria és de 100.000 euros.  
El nombre de subvencions previstes és de 30.  
Les subvencions tindran una dotació fixa de 3.000 euros en concepte d'estada. A més d'aquesta dotació, comptaran amb una dotació única de viatge de 300 euros per a estades a Europa i al nord d'Àfrica, i de 1.000 euros per a estades en altres zones geogràfiques.  
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà de publicació en el DOGV i finalitza a les 24.00 hores del 30 d'abril 2021 (fus horari d'Espanya).  
  
Sisé. Altres dades  
Requisits:  
a) Ser ciutadà d'algun país que pertanya a la Unió Europea o tenir permís de residència a Espanya en vigor.  
b) Estar matriculat en segon curs o posterior, d'un programa de doctorat de la Universitat d'Alacant.  
c) Tenir signat el document de compromís doctoral.  
d) Haver presentat el pla d'investigació corresponent al curs 2020-2021 i tenir acceptats els de cursos anteriors.  
e) Estar al corrent en el pagament de les quotes de matrícula.  
f) Tenir avaluació conjunta positiva de la comissió acadèmica en el curs anterior.  
g) No disposar d'altres subvencions o beques que incloguin ajudes per a estades d'investigació a l'estranger, ni haver realitzat prèviament una estada subvencionada que permeti l'obtenció de la menció internacional en el títol de doctora o doctor.  
h) Els qui gaudeixin d'una beca o contracte de formació per a la investigació que inclogui algun tipus d'ajuda econòmica per a realitzar estades d'investigació a l'estranger, i aquesta li hagi sigut denegada sense possibilitats de tornar a sol·licitar-la, hauran d'aportar la documentació que s'indica en el punt 13.g de la convocatòria.  
  
Alacant, 16 de març de 2021.- El vicerector d'Investigació (p. d. R 22.12.2020): Juan Mora Pastor.